CELEX: E2011J0001
Language: fi
Date: 2011-12-15 00:00:00
Title: Tuomioistuimen tuomio, annettu 15 päivänä joulukuuta 2011 , asiassa E-1/11 – Tri A (Henkilöiden vapaa liikkuvuus – direktiivi 2005/36/EY – ammattipätevyyden tunnustaminen – kansanterveyden suojeleminen – syrjimättömyys – suhteellisuus)

11.10.2012   
            
            
               FI
            
            
               Euroopan unionin virallinen lehti
            
            
               C 307/22
            
         TUOMIOISTUIMEN TUOMIO,
   annettu 15 päivänä joulukuuta 2011,
   asiassa E-1/11
   Tri A
   (Henkilöiden vapaa liikkuvuus – direktiivi 2005/36/EY – ammattipätevyyden tunnustaminen – kansanterveyden suojeleminen – syrjimättömyys – suhteellisuus)
   2012/C 307/08
   Asiassa E-1/11, Tri A, Statens helsepersonellnemnd (Terveydenhuoltoalan henkilökunnan valituslautakunta Norjassa) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla PYYNNÖN, joka koskee direktiivin 2005/36/EY ja muun ETA-lainsäädännön tulkintaa. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen ja Páll Hreinsson (esittelevä tuomari), antoi 15 päivänä joulukuuta 2011 tuomion, jonka tuomiolauselma on seuraava:
   
               —
            
            
               Periaatteessa direktiivissä 2005/36/EY estetään ETA-valtioiden viranomaisia soveltamasta kansallisia sääntöjä, jotka mahdollistaisivat lääkärin ammatin harjoittamista koskevan luvan epäämisen toisesta ETA-valtiosta muuttaneelta hakijalta, joka täyttää direktiivin 2005/36/EY mukaiset ammattipätevyyden vastavuoroista tunnustamista koskevat vaatimukset.
            
         
               —
            
            
               ETA-valtio voi kuitenkin asettaa sen alueella kyseisen ammatin harjoittamiseen tarvittavan kielitaidon omaamisen edellytykseksi luvan myöntämiselle.
            
         
               —
            
            
               Lisäksi ETA-valtio voi muihin henkilökohtaiseen soveltuvuuteen liittyvien tietojen nojalla peruuttaa toisesta ETA-valtiosta tulleen lääkärin ammatin harjoittamista koskevan luvan määräajaksi tai pysyvästi muuta kuin kielitaitoa koskevan ammattipätevyyteen liittyvän seikan, kuten nyt esillä olevassa asiassa tarkoitetun kaltaisten seikkojen, perusteella. Näin voidaan kuitenkin menetellä vain, jos vaatimusten katsotaan olevan objektiivisesti oikeutettuja ja oikeassa suhteessa kansanterveyden suojelemiseen, ja jos samat tiedot johtaisivat kyseisessä valtiossa myös syntyperäisen lääkärin ammatin harjoittamista koskevan luvan määräaikaiseen tai pysyvään peruuttamiseen. Lupa ammatin harjoittamiseen voidaan peruuttaa, jos edellä kuvatun kaltaiset perusteet ovat arviointihetkellä toimivaltaisten viranomaisten saatavilla.